Diari Oficial de la Generalitat Valenciana


Sumari del DOGV 3419, del 25-01-1999 (1998/11117)

RESOLUCIÓ número 866/1998, de 22 de desembre de 1998, del director general de l' Institut Valencià de la Joventut, per la qual es regula la convocatòria d'activitats juvenils Estiu Jove'99, modalitat B, dins de la Campanya de Temps Lliure per a 1999.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3419

Data del DOGV
:   25-01-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/11949


Data del document
:   22-12-1998

Organisme emissor
:   Institut Valencià de la Joventut

Tipus de document
:   Resolució

RESOLUCIÓ número 866/1998, de 22 de desembre de 1998, del director general de l' Institut Valencià de la Joventut, per la qual es regula la convocatòria d'activitats juvenils Estiu Jove'99, modalitat B, dins de la Campanya de Temps Lliure per a 1999. [1998/S11454]
  
L'article 3 de la Llei de la Generalitat Valenciana 4/1989, de 26 de juny, de l'Institut Valencià de la Joventut, atribueix a aquesta entitat autònoma, entre d'altres, les funcions d'impulsar la prestació de serveis a la joventut i de potenciar el desenvolupament de les activitats de temps lliure. L'Institut Valencià de la Joventut considera, sobre la base de l'experiència, que aquests intercanvis juvenils tendeixen a la consecució d'objectius, com ara el desenvolupament i el gaudi de l'oci i del temps lliure, tot fomentant entre els joves la participació, el respecte al medi ambient i el coneixement de l'entorn físic i natural. Aquestes activitats pretenen afavorir la comunicació interpersonal i la integració de tots els participants, tot potenciant la coeducació i l'aprenentatge intercultural, i també facilitar el coneixement de distints punts d'interés, costums i cultures de les comunitats autònomes i dels diferents països on es desenvolupe l'intercanvi.
  
Vist l'informe jurídic favorable i de conformitat amb les funcions que l'article 7 de la Llei de la Generalitat Valenciana 4/1989, de 26 de juny, sobre l'Institut Valencià de la Joventut, atribueix al director general de l'Institut Valencià de la Joventut, resolc,
  
Convocar el programa Estiu Jove'99, oferta B, amb un total de 366 places, dins de la Campanya de Temps Lliure per a 1999, d'acord amb les bases que s'inclouen en l'annex I d'aquesta resolució.
  
Disposició final
  
Aquesta resolució entrarà en vigor el dia de la seua publicació en el Diari Oficial de la Generalitat Valenciana. Contra aquesta resolució, que posa fi a la via administrativa, es podrà interposar recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació en el Diari Oficial de la Generalitat Valenciana.
  
València, 22 de desembre de 1998.- El director general de l'Institut Valencià de la Joventut: Chimo Lanuza Ortuño.
  
Annex I
  
Bases de la convocatòria d'activitats Estiu Jove'99, oferta B, dins de la Campanya de Temps Lliure per a 1999
  
1. Participants
  
Podran participar tots els ajuntaments, mancomunitats, diputacions i la resta d'entitats locals i supramunicipals de la Comunitat Valenciana que vulguen gestionar la participació dels joves del seu àmbit territorial en les activitats del programa Estiu Jove.
  
2. Sol·licituds
  
2.1. Les entitats participants presentaran les seues sol·licituds en els formularis model que apareixen com a annex IV en aquesta convocatòria, que estaran a la seua disposició a les oficines de Turivaj de València i de Castelló, i a la Unitat Territorial d'Alacant.
  
2.2. Cas d'estar interessats a participar en diferents activitats, s'emplenarà una sol·licitud per activitat.
  
3. Lloc i termini de presentació de sol·licituds
  
3.1. Les sol·licituds podran presentar-se al registre de l'Institut Valencià de la Joventut, a València (c/ de l'Hospital, 11, 46111-València), als registres de les unitats territorials de l'Institut Valencià de la Joventut d'Alacant (c/ de Churruca, 6-entl.dreta, 03827-Alacant) i de Castelló (c/ Orfebres Santalínea, 2, 12530-Castelló de la Plana), o en qualsevol dels llocs que estableix la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
3.2. El termini de presentació de sol·licituds començarà l'endemà de la publicació d'aquesta resolució en el Diari Oficial de la Generalitat Valenciana i acabarà el 10 de març de 1999.
  
4. Adjudicació de places
  
4.1. L'adjudicació provisional de les places es realitzarà seguint l'ordre de presentació de sol·licituds.
  
4.2. El nombre de places adjudicades a cada entitat no podrà excedir el 50% del total de places reservades per a aquesta modalitat, llevat que no les sol·licitaren altres entitats o que s'hi produïren vacants.
  
4.3. A l'entitat sol·licitant li serà notificada, per escrit, la confirmació de l'adjudicació de places.
  
4.4. Per a l'adjudicació definitiva de les places, l'entitat haurà de fer efectiu l'import de 1.500 PTA., com a pagament a compte per cadascuna de les places adjudicades, mitjançant ingrés o transferència bancària al número de compte següent:
  
Titular: Generalitat Valenciana-IVAJ
  
Entitat: Bancaixa (2077)
  
Sucursal: Urbana La Fe (0025)
  
Dígit de control: 5.9
  
Número de compte corrent: 5891575954
  
4.5. Les entitats hauran d'enviar a l'Institut Valencià de la Joventut, en el termini de 10 dies comptadors des de la recepció de l'escrit d'adjudicació, el justificant de l'ingrés o transferència indicats en l'apartat anterior, en el qual figurarà el nom de l'entitat i el de l'activitat. Si, en el termini indicat, no es rep a l'Institut Valencià de la Joventut aquest justificant, s'entendrà que l'entitat renuncia a la plaça o places obtingudes, que quedarien a disposició de l'Institut Valencià de la Joventut, per a la seua posterior adjudicació.
  
5. Quotes
  
5.1. La quota que les entitats hauran de pagar per cada participant en les diferents activitats serà la legalment vigent en el moment d'efectuar la inscripció.
  
5.2. Aquestes quantitats inclouen les despeses de transport (si en la fitxa de l'activitat no s'indica una altra cosa), l'allotjament, l'alimentació, la direcció dels programes d'animació i d'activitats, i també l'assegurança d'accidents i de responsabilitat civil.
  
6. Inscripció de joves participants
  
6.1. Les entitats realitzaran directament els tràmits d'inscripció dels joves participants.
  
6.2. Els joves participants hauran de tenir l'edat requerida a l'efecte, la qual apareix indicada en la fitxa de cadascuna de les activitats, i complir qualsevol altre requisit que s'hi especifique.
  
6.3. La inscripció es realitzarà en els formularis model que l'Institut Valencià de la Joventut facilitarà a les entitats participants (annex III). En formalitzar la inscripció, els joves hauran d'aportar la documentació següent:
  
Fotocòpia confrontada del document nacional d'identitat.
  
Fotocòpia confrontada de la cartilla de la Seguretat Social o document semblant.
  
Acreditació mèdica d'aptitud física per a la realització d'activitats que requerisquen un esforç físic mitjà.
  
Menors de 18 anys no emancipats: autorització paterna/materna o tutorial per a la participació en aquestes activitats.
  
Qualsevol altra documentació que se sol·licite en la fitxa de l'activitat.
  
En cas que es tracte d'una activitat que es realitze a l'estranger s'haurà d'obtenir, abans d'assistir-hi, el formulari E-111, correctament diligenciat, o un document equivalent que permeta obtenir assistència sanitària de caràcter urgent als estats membres de la Unió Europea. Aquest formulari no s'haurà d'entregar en les oficines d'inscripció, però sí portar-lo al damunt en el moment d'incorporar-se a l'activitat. També s'haurà de sol·licitar, en una comissaria de policia o en un altre departament encarregat, el document que acredite l'autorització materna/paterna/tutorial per a les eixides a l'estranger a menors de 18 anys no emancipats.
  
6.4. Una vegada realitzada la inscripció de joves participants i, com a mínim, un mes abans de l'inici de cada activitat, l'entitat trametrà a l'Institut Valencià de la Joventut la documentació indicada en el punt anterior, juntament amb una relació de participants en cada activitat (annex V) i el justificant de l'ingrés, en el compte corrent assenyalat en el punt 4.4 d'aquestes bases, de l'import total de les places adjudicades (excepte la reserva de 1.500 pessetes per plaça).
  
7. Renúncia de places i devolució de la quota
  
7.1. Les sol·licituds de renúncia de places i de devolució de les quotes es realitzaran sempre per escrit i es presentaran en el registre de la seu central de l'Institut Valencià de la Joventut a València o de les unitats territorials d'Alacant o de Castelló o en qualsevol dels llocs que estableix la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
7.2. No obstant això, i sempre abans de la data d'inici de l'activitat, s'imputarà un 5% de l'import, en concepte de despeses d'anul·lació. En funció de la data de presentació de la sol·licitud de renúncia, s'afegiran a aquest 5%, en concepte de penalització i d'indemnització, els percentatges següents:
  
el 5%, entre 15 i 10 dies abans de l'inici de l'activitat,
  
el 10%, entre 9 y 3 dies abans de l'inici de l'activitat,
  
el 25%, dins dels 2 dies naturals anteriors a l'inici de l'activitat.
  
7.3. En el cas que un participant no es presente en el lloc d'eixida a l'hora prevista, sense haver-ne sol·licitat prèviament l'anul·lació, no tindrà cap dret a la devolució de la quota abonada, llevat de casos de força major degudament justificats.